
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2248 

23 Νοεμβρίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας του Δήμου Αξιούπολης. 1 

Μετατροπή της Δημοτικής Επιχείρησης με την Επω¬ 
νυμία «Δημοτική Επιχείρηση Ανάπτυξης Τουρι¬ 
σμού και Πολιτισμού» Δήμο Νηλέως, σε Κοινωφε¬ 
λή Επιχείρηση, σύμφωνα με τις διατάξεις του ν. 
3463/2006 με την Επωνυμία «Δημοτική Κοινωφελής 
Επιχείρηση Νηλέως, (ΔΗ.Κ.Ε.ΝΗ) Νομού Εύβοιας. 2 

Καθορισμός ύψους συνολικής δαπάνης για την ει¬ 
δική αμοιβή του προσωπικού του ΙΚΑ-ΕΤΑΜ και 
του ΕΤΕΑΜ που θα απασχοληθεί με τη διαδικα¬ 
σία ελέγχου, προσδιορισμού, βεβαίωσης, εκκα¬ 
θάρισης και πληρωμής με οιονδήποτε τρόπο του 
Δώρου Χριστουγέννων 2007 στους Εργατοτεχνί- 
τες Οικοδόμους. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υτί αριθμ. Φ.75279/56726/ 
23.102007 απόφαση του Υφυπουργού Εσωτερικών... 4 

Διόρθωση σφάλματος στην υπ’ αριθμ. 3113.1.3109/2007 
απόφαση των Υπουργών Οικονομίας και Οικονο¬ 
μικών, Εμπορικής Ναυτιλίας, Αιγαίου και Νησιω¬ 


τικής Πολιτικής. 5 

ΑΠΟΦΑΣΕΙ Σ 

Αριθμ. 5339 (1) 


Τροποποίηση του Οργανισμού Εσωτερικής Υπηρεσίας 
του Δήμου Αξιούπολης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 10 του ν. 3584/2007. 

2. Τις διατάξεις των π.δ. 37/1987 και 22/1990. 

3. Τις διατάξεις των άρθρων 7, 9,11,12,19, 20, 34, 36 και 
38 του ν. 2190/1994. 

4. Τις διατάξεις των άρθρων 11 και 18 του ν. 2539/1997. 


5. Την υπ’ αριθμ. 2572/19.5.2005 απόφασή μας (Φ.Ε.Κ. 796 
Β'/13.6.2005), με την οποία τροποποιήθηκε και επανασυ¬ 
ντάχθηκε ο Ο.Ε.Υ. του Δήμου Αξιούπολης. 

6. Την υπ’ αριθμ. 108/2007 απόφαση του Δημοτικού Συμ¬ 
βουλίου Δήμου Αξιούπολης περί τροποποίησης του Ο.Ε.Υ. 
του Δήμου Αξιούπολης. 

7. Το υπ’ αριθμ. 9/2007 Πρακτικό του Υπηρεσιακού Συμ¬ 
βουλίου Ο.Τ.Α. Ν. Κιλκίς με το οποίο γνωμοδοτεί θετικά ως 
προς την ανωτέρω τροποποίηση. 

8. Την υπ’ αριθμ. 5631/26.7.2000 απόφαση του Γ.Γ.Π.Κ.Μ. περί 
ορισμού εισηγητών και μεταβίβασης εξουσίας υπογραφής 
«Με εντολή Γενικού Γραμματέα» αποφάσεων εγγράφων και 
άλλων πράξεων στον Γ ενικό Διευθυντή, στους Προϊσταμέ¬ 
νους Διευθύνσεων και προϊσταμένους Τ μημάτων και Γ ραφεί¬ 
ων των Υπηρεσιών της Περιφέρειας, αποφασίζουμε: 

Τροποποιούμε την υπ’ αριθμ. 2572/19.5.2005 απόφασή μας, 
με την οποία τροποποιήθηκε και επανασυντάχθηκε ο Ορ¬ 
γανισμός Εσωτερικής Υπηρεσίας του Δήμου Αξιούπολης 
και συγκεκριμένα στο κεφάλαιο Γ, άρθρο 8 να προστεθεί 
μία (1) επιπλέον θέση Ειδικού Συνεργάτη και να αντικατα- 
σταθεί ως εξής: 

Αρθρο 8 
Ειδικές Θέσεις 

Δύο (2) θέσεις Ειδικού Συνεργάτη 

Η πλήρωση των θέσεων αυτών θα γίνεται σύμφωνα με 
το άρθρο 163 του ν. 3584/2007 «Κύρωση του Κώδικα Κα¬ 
τάστασης Δημοτικών και Κοινοτικών Υπαλλήλων» (Φ.Ε.Κ. 
143/28.7.2007 τ.Β'). 

Από την απόφαση αυτή δεν προκαλείται δαπάνη για το 
έτος 2007 αφού πρόθεση του Δήμου είναι να προσλάβει 
τον δεύτερο (2) ειδικό συνεργάτη στα επόμενα έτη. Δαπάνη 
θα προκληθεί για τα επόμενα οικονομικά έτη, 2008 κτλ., 
η οποία θα προβλεφθεί στους αντίστοιχους προϋπολογι¬ 
σμούς του Δήμου. 

Κατά τα λοιπά ισχύει η υπ’ αριθμ. 2572/19.5.2005 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 25 Οκτωβρίου 2007 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΚΥΡΙΑΚΗ ΤΥΜΠΑΝΙΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 15000+15001 (2) 

Μετατροπή της Δημοτικής Επιχείρησης με την Επωνυ¬ 
μία «Δημοτική Επιχείρηση Ανάπτυξης Τουρισμού και 
Πολιτισμού» Δήμο Νηλέως, σε Κοινωφελή Επιχείρηση, 
σύμφωνα με τις διατάξεις του ν. 3463/2006 με την 
Επωνυμία «Δημοτική Κοινωφελής Επιχείρηση Νηλέ¬ 
ως, (ΔΗ.Κ.Ε.ΝΗ)» Νομού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 254-269, του ν. 3463/2006 
(Φ.Ε.Κ. 114 Α78.6.2006), σύμφωνα με τις οποίες θα πρέπει 
να γίνει προσαρμογή των Δημοτικών Επιχειρήσεων του 
π.δ/τος 410/1995 (π.Δ.Κ.Κ), μέχρι 31.12.2007. 

2. Τις διατάξεις του άρθρου 11, παρ.22, 23 και 24 του ν. 
2503/1997 (Φ.Ε.Κ. 107 Α'/30.5.1997), «Διοίκηση , Οργάνωση, 
Στελέχωση της Περιφέρειας, ρύθμιση διατάξεων για την 
Τοπική Αυτοδιοίκηση και άλλες διατάξεις». 

3. Τις διατάξεις της παρ. 7, άρθρου 4 «Διάλυση και εκκα¬ 
θάριση της Επιχείρησης», της υπ’ αριθμ. 25027/1984 (Φ.Ε.Κ 
255 Β71984), υπουργικής απόφασης Υπουργού Εσωτερικών, 
στην οποία αναφέρεται ο τρόπος συγχώνευσης των Δη¬ 
μοτικών Επιχειρήσεων. 

4. Την υπ’ αριθμ. οικ. 43886/3.8.2007 (Φ.Ε.Κ. 1574/17.8.2007 
τεύχος Β') απόφαση ΥΠΕΣΔΔΑ Καθορισμός των αναγκαίων 
στοιχείων της οικονομοτεχνικής μελέτης για τη σύσταση ή 
μετατροπή Επιχειρήσεων ΟΤΑ και του ελέγχου αυτής 

5. Την υπ’ αριθμ. 3038/31.5.2007 απόφαση του Γενικού 
Γραμματέα Περιφέρειας Στερεός Ελλάδας για παροχή 
εξουσιοδότησης του δικαιώματος υπογραφής «Με εντολή 
Γενικού Γραμματέα Περιφέρειας». 

6. Την υπ’ αριθμ. 162/1999 απόφαση του Δημοτικού Συμβου¬ 
λίου του Δήμου Νηλέως περί σύστασης της Δ.Ε.Α.Τ.Ο.Π.Ν., η 
οποία εγκρίθηκε με την υπ’ αριθμ. 406/2000 απόφαση του 
Γ ενικού Γ ραμματέα Περιφέρειας Στ. Ελλάδας και δημοσι- 
εύθηκε στο Φ.Ε.Κ. υπ’ αριθμ. 135/Β72000. 

7. Την υπ’ αριθμ. 96/2007 απόφαση του Δημοτικού Συμ¬ 
βουλίου του Δήμου Νηλέως περί έγκρισης της οικονομικο- 
τεχνικής μελέτης για τη μετατροπή Δημοτικής Επιχείρη¬ 
σης Ανάπτυξης Τουρισμού και Πολιτισμού» Δήμο Νηλέως, 
σε Κοινωφελή Επιχείρηση, σύμφωνα με τις διατάξεις του 
ν. 3463/2006 με την Επωνυμία «Δημοτική Κοινωφελής Επι¬ 
χείρηση Νηλέως, (ΔΗ.Κ.Ε.ΝΗ)» Νομού Εύβοιας. 

8. Την υπ’ αριθμ. 97/2007 απόφαση του Δημοτικού 
Συμβουλίου του Δήμου Νηλέως περί μετατροπής της 
Δημοτικής Επιχείρησης με την Επωνυμία «Δημοτική 
Επιχείρηση Ανάπτυξης Τουρισμού και Πολιτισμού» Δήμο 
Νηλέως, σε Κοινωφελή Επιχείρηση, σύμφωνα με τις διατάξεις 
του ν. 3463/2006 με την Επωνυμία «Δημοτική Κοινωφελής 
Επιχείρηση Νηλέως, (ΔΗ.Κ.Ε.ΝΗ)» Νομού Εύβοιας 

9. Από την απόφαση αυτή δεν προκαλείται δαπάνη σε 
βάρος του τρέχοντος προϋπολογισμού του οικ. έτους 2007, 
αλλά σε βάρος των προϋπολογισμών των επομένων τριών 
(3) ετών του Δήμου Νηλέως, η οποία θα προβλεφθεί στους 
αντίστοιχους προϋπολογισμούς, αποφασίζουμε: 

Εγκρίνουμε την υπ’ αριθμ. 97/2007 απόφαση του Δημοτι¬ 
κού Συμβουλίου του Δήμου Νηλέως που αφορά την μετα¬ 
τροπή της Δημοτικής Επιχείρησης με την Επωνυμία «Δη¬ 
μοτική Επιχείρηση Ανάπτυξης Τουρισμού και Πολιτισμού» 
Δήμου Νηλέως, σε Κοινωφελή Επιχείρηση του ν. 3463/2006 
με την Επωνυμία «Δημοτική Κοινωφελής Επιχείρηση Νηλέ¬ 
ως (ΔΗ.Κ.Ε.ΝΗ) Νομού Εύβοιας, ως εξής: 

1. Νομική Μορφή: 

Μετά από προσαρμογή -μετατροπή της Δ.Ε.Α.ΤΟ.Π.Ν. θα 
προκόψει νέα Δημοτική Κοινωφελής Επιχείρηση η οποία θα 


αποτελεί Νομικό Πρόσωπο Ιδιωτικού Δικαίου όπως ορίζεται 
στα άρθρα 254-270 του νέου Κώδικα Δήμων και Κοινοτήτων 
(ν. 3463/2006). 

2. Επωνυμία: «Δημοτική Κοινωφελής Επιχείρηση Νηλέως 
(ΔΗ.Κ.Ε.ΝΗ)». 

3. Έδρα της Επιχείρησης ορίζεται η πόλη της Αγίας Άννας. 

4. Διάρκεια της επιχείρησης θα είναι είκοσι (20) έτη από 
τη δημοσίευση στην Εφημερίδα στην Κυβερνήσεως. 

5. Σκοπός και Αντικείμενο της Επιχείρησης: 

Σκοπός της Δημοτικής Κοινωφελούς Επιχείρησης Νηλέως 
(ΔΗ.Κ.Ε.ΝΗ) είναι, η οργάνωση λειτουργιών και δραστηρι¬ 
οτήτων και η παροχή υπηρεσιών συναφών ή συνδεομένων 
με τις αρμοδιότητες του Δήμου, που αναφέρονται στους 
τομείς Κοινωνικής Προστασίας και Αλληλεγγύης, Παιδείας, 
Πολιτισμού, Αθλητισμού και Περιβάλλοντος -με εξαίρεση 
την καθαριότητα των κοινόχρηστων χώρων και την απο¬ 
κομιδή των απορριμμάτων, τη δημιουργία και συντήρηση 
του πρασίνου καθώς επίσης τη λειτουργία κοιμητηρίων και 
κέντρων αποτέφρωσης νεκρών. 

Ειδικότερα η δράση της (ΔΗ.Κ.Ε.ΝΗ) περιλαμβάνει: 

1. Συμμετοχή της σε προγραμματικές συμβάσεις που 
υπηρετούν το σκοπό της. 

2. Προσφορά στο Δήμο υπηρεσιών, για τις οποίες ο Δήμος 
θα προσέφευγε σε τρίτους. 

3. Αξιοποίηση εθνικών και ευρωπαϊκών πόρων προς όφε¬ 
λος του Δήμου και της τοπικής κοινωνίας. 

4. Εκπόνηση και εφαρμογή προγραμμάτων έρευνας και 
τεχνολογίας για την ανάπτυξη της περιοχής. 

5. Οργάνωση και λειτουργία δομών και υπηρεσιών με 
αντικείμενο την ενημέρωση, ευαισθητοποίηση, κινητοποί¬ 
ηση των πολιτών και την υλοποίηση έργων και δράσεων 
που συμβάλλουν στην προστασία του περιβάλλοντος. 

6. Οργάνωση και λειτουργία δομών και υπηρεσιών, με 
αντικείμενο την φροντίδα ευπαθών κοινωνικών ομάδων, 
εφόσον αυτές οι δομές και υπηρεσίες προβλέπονται σε 
προγράμματα που επιδοτεί η Ευρωπαϊκή Ένωση ή υπηρεσί¬ 
ες δευτεροβάθμιου επιπέδου (π.χ. Κέντρο Επαγγελματικής 
Κατάρτισης, Ιατροκοινωνικό κέντρο, Ορφανοτροφείο, Ξε¬ 
νώνας Αστέγων, Γηροκομείο κ.α.), οπότε δεν είναι δυνατόν 
να παρασχεθούν από την Κοινωνική Υπηρεσία του Δήμου 
ή δεν υπάρχει Κοινωνική Υπηρεσία στο Δήμο. 

7. Σχεδιασμός και υλοποίηση δράσεων κοινωνικής αλλη¬ 
λεγγύης και ενίσχυσης της κοινωνικής συνοχής. 

8. Οργάνωση και λειτουργία πολιτικών δομών και υπηρε¬ 
σιών, με αντικείμενο τη Λογοτεχνία, το Θέατρο, τη Μουσική, 
το Χορό, τις Εικαστικές Τέχνες, τον Κινηματογράφο, που 
παρέχουν δυνατότητα πληροφόρησης, κατάρτισης, έκφρα¬ 
σης, δράσης και ψυχαγωγίας. 

9. Σχεδιασμός και υλοποίηση δράσεων που προβάλλουν 
τον πολιτισμό, βοηθούν στην εξοικείωση με τις Τέχνες, 
αναδεικνύουν τους τοπικούς δημιουργούς, ψυχαγωγούν, 
εμπνέουν τους πολίτες και ιδιαίτερα τους νέους και ενι¬ 
σχύουν τη συμμετοχή τους στην πολιτιστική δράση. 

10. Προώθηση συνεργασιών σε τοπικό, εθνικό και ευρωπα¬ 
ϊκό επίπεδο, με ειδικότερο στόχο την ανάδειξη πολιτιστικών 
(ιστορικών, αρχαιολογικών, λαογραφικών) στοιχείων της 
περιοχής. 

11. Υλοποίηση προγραμμάτων «δια βίου εκπαίδευσης». 

12. Οργάνωση και λειτουργία αθλητικών δομών και υπηρε¬ 
σιών με αντικείμενο τον κλασικό αθλητισμό, το ποδόσφαι¬ 
ρο, το μπάσκετ, το τένις, το βόλεϊ, το χάντ μπόλ, το πόλο, 
την ενόργανη γυμναστική, το μαζικό αθλητισμό, κ.α. που 
παρέχουν δυνατότητα κατάρτισης, γύμνασης και άθλησης, 
έκφρασης και ψυχαγωγίας. 

13. Σχεδιασμός και υλοποίηση αθλητικών εκδηλώσεων, που 
προβάλλουν την αξία του Αθλητισμού, αναδεικνύουν τα ταλέ- 

ντα της περιοχής, εμπνέουν τους πολίτες και ιδιαίτερα τους 
νέους και ενισχύουν τη συμμετοχή στην αθλητική δράση. 

14. Συντήρηση, φύλαξη και διαχείριση των σχολικών εγκα¬ 
ταστάσεων. 

15. Κάθε άλλο αντικείμενο συναφές ή συνδεόμενο με τις 
προαναφερόμενες αρμοδιότητας του Δήμου. 

Σε κάθε περίπτωση ο σκοπός και το αντικείμενο δράσης 
της επιχείρησης δεν μπορεί να είναι εμπορικού ή βιομη¬ 
χανικού χαρακτήρα. 

Επίσης, αντικείμενο δράσης δεν μπορούν να αποτελέσουν 
οι παραχωρηθείσες στους Ο.Τ.Α. κρατικές αρμοδιότητες που 
περιγράφονται στο άρθρο 75 παρ. 2 του ν. 3463/2006. 

6. Διοίκηση: 

Σύμφωνα με τα οριζόμενα στο άρθρο 255 του νέου Κ.Δ.Κ. 
η Επιχείρηση διοικείται από Διοικητικό Συμβούλιο αποτε- 
λούμενο από επτά (7) μέλη, τα οποία θα οριστούν μαζί με 
τους αναπληρωτές τους από το Δημοτικό Συμβούλιο. 

Από τα μέλη αυτά: 

Τρία (3) μέλη τουλάχιστον θα είναι αιρετοί εκπρόσωποι 
του Δήμου Νηλέως, εκ των οποίων τουλάχιστον ένα (1) 
θα προέρχεται από τη Μειοψηφία. Ένα (1) μέλος θα είναι 
εκπρόσωπος των εργαζομένων στην επιχείρηση, εφόσον 
η Επιχείρηση απασχολεί περισσότερους από είκοσι (20) 
εργαζομένους, υποδεικνυόμενους από τη Γενική Συνέλευση 
τους.Ένα (1) μέλος θα είναι εκπρόσωπος κοινωνικού φορέα 
του Δήμου Νηλέως. Τα υπόλοιπα μέλη θα είναι δημότες 
ή κάτοικοι του Δήμου Νηλέως με εμπειρία και γνώσεις 
σχετικές με το αντικείμενο της επιχείρησης. 

Η θητεία του Διοικητικού Συμβουλίου ακολουθεί την θη¬ 
τεία του Δημοτικού Συμβουλίου του Δήμου Νηλέως. Όμως 
είναι δυνατό να λήξει και αργότερα έως τρεις (3) μήνες 
μετά την εγκατάσταση του νέου Δημοτικού Συμβουλίου. 

Τα μέλη του Διοικητικού Συμβουλίου είναι δυνατόν να αντι- 
κατασταθούν κατά την διάρκεια της θητείας τους με αιτιο¬ 
λογημένη απόφαση του Δημοτικού Συμβουλίου που τα όρισε, 
η οποία λαμβάνεται με την απόλυτη πλειοψηφία των μελών 
του. Η αντικατάσταση του εκπροσώπου των εργαζομένων 
και του εκπροσώπου του κοινωνικού φορέα γίνεται μετά από 
σύμφωνη γνώμη του οργάνου που τους πρότεινε. 

Ο Πρόεδρος και Αντιπρόεδρος του Διοικητικού Συμβου¬ 
λίου ορίζονται από το Δημοτικό Συμβούλιο. 

Στον πρόεδρο ή στον Αντιπρόεδρο είναι δυνατόν να παρέχε¬ 
ται αποζημίωση από την επιχείρηση, ανάλογα με τις υπηρεσίες 
που παρέχουν σε αυτήν, μετά από πρόταση του Διοικητικού 
Συμβουλίου και απόφαση του Δημοτικού Συμβουλίου. 

Με την ίδια διαδικασία είναι δυνατόν να παρέχεται απο¬ 
ζημίωση και στα μέλη του Διοικητικού Συμβουλίου για τη 
συμμετοχή τους στις συνεδριάσεις του. 

Οι αποφάσεις του Διοικητικού Συμβουλίου για τα θέ¬ 
ματα που αναφέρονται στο άρθρο 256 του νέου Κ.Δ.Κ. 
ν. 3463/2006 με βάσει τα οριζόμενα στο άρθρο αυτό: α) 
εγκρίνονται από το Δημοτικό Συμβούλιο και β) για την 
νόμιμη λήψη ή έγκριση απαιτείται πλειοψηφία του συνόλου 
των μελών του αντίστοιχου Συμβουλίου. 

7. Πόροι της επιχείρησης: 

α) Η χρηματοδότηση από το Δήμο Νηλέως για τις δρα¬ 
στηριότητες και τις παρεχόμενες υπηρεσίες από αυτήν, με 
βάση τις διατάξεις του άρθρου 259 του ν. 3463/2006. 

β) Έσοδα από τη συμμετοχή της σε πραγματικές συμ¬ 
βάσεις και τη συμμετοχή της σε Εθνικά και Ευρωπαϊκά 
Προγράμματα. 

γ) Έσοδα από δωρεές, κληροδοτήματα κ.λ.π. 

δ)Έσοδα από παροχές υπηρεσιών σε τρίτους σχετικούς 
με τους καταστατικούς σκοπούς. 

ε)Έσοδα από τις απευθείας αναθέσεις, εκπονήσεις μελε¬ 
τών από το Δήμο στην Επιχείρηση σύμφωνα με τη διαδικα¬ 


σία και τους όρους του άρθρου 268 του νέου Κ.Δ.Κ. 

8. Κεφάλαιο της Επιχείρησης: 

Το αρχικό κεφάλαιο της επιχείρησης που απαιτείται για 
την υλοποίηση του σκοπού της, ανέρχεται στις 400.000,00€ 
και θα καλυφθεί από το Δήμο Νηλέως με κατάθεση μετρη¬ 
τών, τμηματικά με τη δημοσίευση στο Φ.Ε.Κ. του καταστα¬ 
τικού της νέας επιχείρησης, το αργότερο εντός τριετίας 
από τη δημοσίευση στο Φ.Ε.Κ.. 

Μετά τη δημοσίευση της απόφασης τροποποίησης στο Φ.Ε.Κ. 
η Δημοτική Κοινωφελής Επιχείρηση, θα ξεκινήσει τη λειτουργία 
της σύμφωνα με τις κείμενες διατάξεις, αναλαμβάνοντας παράλ¬ 
ληλα όλες τις οικονομικές και λοιπές υποχρεώσεις της ΔΕΑΤΟΠ 
Νηλέως τόσο σε φυσικά όσο και σε Νομικά Πρόσωπα. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 8 Οκτωβρίου 2007 
Με εντολή Γ ενικού Γ ραμματέα Περιφέρειας 
Η Διευθύντρια 

ΑΡΕΤΗ ΛΑΔΕΡΟΥ - ΤΣΙΜΠΡΙΚΙΔΟΥ 

-♦- 

Αριθμ. Μ72 /908 (3) 

Καθορισμός ύψους συνολικής δαπάνης για την ειδική 
αμοιβή του προσωπικού του ΙΚΑ-ΕΤΑΜ και του 
ΕΤΕΑΜ που θα απασχοληθεί με τη διαδικασία 
ελέγχου, προσδιορισμού, βεβαίωσης, εκκαθάρισης 
και πληρωμής με οιονδήποτε τρόπο του Δώρου 
Χριστουγέννων 2007 στους Εργατοτεχνίτες 
Οικοδόμους. 

Ο ΔΙΟΙΚΗΤΗΣ του ΙΚΑ-ΕΤΑΜ 

Έχοντας υπόψη: 

1. Τις διατάξεις των ν.δ. 2698/1953 και 3710/1957. 

2. Τις διατάξεις του άρθρου 14 του ν. 3302/2004 (Φ.Ε.Κ. 
267/τ. Α'/28.12.2004). 

3. Τις διατάξεις του άρθρου 62 παρ. 2 του ν. 3518/2006 
(Φ.Ε.Κ. 272/τ.Α'/21.12.2006). 

4. Την υπ’ αριθμ. 251/Συν.36η/9.11.2006 απόφαση του Δ.Σ. 
του ΙΚΑ-ΕΤΑΜ και την υπ. αριθμ. Γ/Φ.10021/27358/5297/ 
31.1.2007 απόφαση του Υπουργού Απασχόλησης και 
Κοινωνικής Προστασίας, που αφορούν την έγκριση του 
προϋπολογισμού του ΙΚΑ-ΕΤΑΜ έτους 2007. 

5. Την υπ' αριθμ. Μ72/1906/14.11.2006 (Φ.Ε.Κ. 1738/ 
τ.Β729.11.2006) απόφαση Διοικητή του ΙΚΑ-ΕΤΑΜ με την 
οποία προϋπολογίστηκε το ύψος της ειδικής αμοιβής, της 
εκάστοτε πληρωμής για το έτος 2007, στο προσωπικό του 
ΙΚΑ-ΕΤΑΜ, που θα απασχοληθεί με τη διαδικασία ελέγχου, 
προσδιορισμού, βεβαίωσης, εκκαθάρισης και πληρωμής με 
οιονδήποτε τρόπο του δώρου Χριστουγέννων, δώρου Πάσχα 
και αδειοδωροσήμου στους Εργατοτεχνίτες Οικοδόμους. 

Σύμφωνα με το υπ’ αριθμ. 22/9.11.2007 Υπηρεσιακό 
Σημείωμα της Δ/νσης Οικονομικών Υπηρεσιών, το αδιάθετο 
υπόλοιπο από προηγούμενες πληρωμές Δωροσήμου το 
έτος 2007 για την ειδική αμοιβή των υπαλλήλων που θα 
απασχοληθούν στην όλη διαδικασία για την πληρωμή 
του Δώρου Χριστουγέννων 2007 (Δεκέμβριος 2007) 
στους Εργατοτεχνίτες Οικοδόμους ανέρχεται στο ποσό 
5.906.989,48 Ευρώ. 

6. Την υπ’ αριθμ. 214/Συν 35η/1.11.2007 απόφαση του Δ.Σ. 
του ΙΚΑ-ΕΤΑΜ με την οποία εγκρίθηκε ο προϋπολογισμός 
του Ιδρύματος έτους 2008. 

Από τα στοιχεία του προϋπολογισμού προκύπτει ότι 
τα έσοδα ΕΛΔΕΟ (ν. 4321/1963), σύμφωνα με το υπ’αριθμ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


22/2007 Υπηρεσιακό Σημείωμα της Δ/νσης Οικονομικών 
Υπηρεσιών, είναι: 

Από κύριες εισφορές 297.827.510,00 € 

Από καθυστερούμενες εισφορές 21.025.282,00 € 

ΣΥΝΟΛΟ ΕΙΣΦΟΡΩΝ: 318.852.792,00 € 

ήτοι: 318.852.792,00 € χ 1/13= 24.527.137,00 € χ 80%= 
19.621.710,00 €. 

Το προαναφερόμενο ποσό υπολογίζεται ότι θα κατα¬ 
βληθεί για τη συνολική δαπάνη για την ειδική αμοιβή του 
προσωπικού του ΙΚΑ-ΕΤΑΜ και του Ε.Τ.Ε.Α.Μ. που θα απα¬ 
σχοληθεί με τη διαδικασία ελέγχου, προσδιορισμού, βεβαί¬ 
ωσης εκκαθάρισης και πληρωμής, με οιονδήποτε τρόπο, 
του δώρου Χριστουγέννων, δώρου Πάσχα και αδειοδωρο- 
σήμου στους Εργατοτεχνίτες Οικοδόμους το έτος 2008. 

Η σχετική πίστωση, έχει εγγράφει στον προϋπολογισμό 
του ΙΚΑ-ΕΤΑΜ για το έτος 2008 στον ΚΑΕ 0261 Α. 

Η διάρκεια πληρωμής των Εργατοτεχνιτών Οικοδόμων 
για το έτος 2008 αναλύεται ως εξής: 

Πληρωμή Δώρου Χριστουγέννων: Χρονική διάρκεια 24 
ημερών (12 ημέρες τον μήνα Ιανουάριο +12 ημέρες τον 
μήνα Δεκέμβριο) 

Πληρωμή Δώρου Πάσχα: Χρονική διάρκεια 15 ημερών 
Πληρωμή Επιδόματος Αδειας: Χρονική διάρκεια 7 ημε¬ 
ρών 

ΣΥΝΟΛΟ: 46 ημερών 

• 19.621.710,00 Ευρώ: 46 ημέρες = 426.558,91 Ευρώ ανά 
ημέρα. 

Δώρο Χριστουγέννων 2007 (Ιανουάριος 2008) 12ημ χ 
426.558,91=5.118.706,92 € 

Δώρο Πάσχα 2008 15ημ X 426.558,91 =6.398.383,65 € 
Επίδομα Αδειας 2008 7ημ X 426.558,91=2.985.912,37 € 
Δώρο Χριστουγέννων 2008 (Δεκέμβριος 2008) 12ημ χ 
426.558,91=5.118.706,92 € 

ΣΥΝΟΛΟ:19.621.709,86€ με στρογγυλοποίηση: 19.621.710,00 €, 
αποφασίζουμε: 

Καθορίζουμε το ύψος της συνολικής δαπάνης για την ει¬ 
δική αμοιβή στο προσωπικό του ΙΚΑ-ΕΤΑΜ και του Ε.Τ.Ε.Α.Μ. 
που θα απασχοληθεί με την διαδικασία ελέγχου, προσδιο¬ 
ρισμού, βεβαίωσης, εκκαθάρισης και πληρωμής με οιονδή- 


ποτε τρόπο του Δώρου Χριστουγέννων 2007 (Δεκέμβριος 
2007 και Ιανουάριος 2008) στους Εργατοτεχνίτες Οικοδό¬ 
μους, για χρονικό διάστημα εικοσιτεσσάρων (24) εργασίμων 
ημερών στο ποσό των έντεκα εκατομμυρίων είκοσι πέντε 
χιλιάδων εξακοσίων ενενήντα έξι Ευρώ και σαράντα λεπτών 
(11.025.696,40 €) και βαρύνει τον προϋπολογισμό Ε.Λ.Δ.Ε.Ο. 
(ν. 4321/1963) στον Κ.Α.Ε. 0261 Α. 

Η απόφαση αυτή ισχύει ένα μήνα πριν τη δημοσίευσή της 
στην Εφημερίδα της Κυβερνήσεως και μέχρι 23.1.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2007 

Ο Διοικητής 
ΓΕΩΡΓΙΟΣ ΜΕΡΓΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην υπ' αριθμ. Φ.75279/56726/23.10.2007 απόφαση του 
Υπουργού Εσωτερικών, που δημοσιεύθηκε στο Φ.Ε.Κ. 
2133/1.11.2007 τεύχος Β' και αφορά Πολιτογράφηση ομο¬ 
γενών Αλλοδαπών επιφέρεται η πιο κάτω διόρθωση: στη 
σελίδα 29642, στήλη 1η και στίχο 7ο εκ των άνω: 

Από το λανθασμένο: «... του Σταύρο», 

Στο ορθό: «.... του Σταύρου». 

(Από το Εθνικό Τυπογραφείο) 
-♦- 

(5) 

Στην υπ’ αριθμ. 3113.1.3109/2007 απόφαση των Υπουργών 
Οικονομίας και Οικονομικών, Εμπορικής Ναυτιλίας, Αιγαίου 
και Νησιωτικής Πολιτικής, που δημοσιεύθηκε στο Φ.Ε.Κ. 
2163/8.11.2007 τεύχος Β' στη σελίδα 30048 στη β' στήλη 
μετά το 14ο στίχο προστίθεται η παραληφθείσα ημερο¬ 
μηνία: 

Πειραιάς, 30 Οκτωβρίου 2007 

(Από το Εθνικό Τυπογραφείο) 

